Burjassot guarda silenci en senyal de duel i solidaritat amb la ciutat de París
2025-07-24

Hui al matí (16-11-2015), Burjassot ha guardat un minut de silenci en senyal de duel i solidaritat amb la ciutat de París que, des de la nit del passat divendres, està vivint l’horror de la urpada terrorista. Els atemptats perpetrats en dos districtes de la capital francesa s’han cobrat la vida de 132 persones i van deixar més de 300 persones ferides. A més dels treballadors del Consistori, la Corporació Municipal ha estat representada per l’alcalde de Burjassot, Rafa García, i els regidors de l’Equip de Govern, José Ruiz, Emili Altur, Mª Carmen Hortolano i Estefanía Ballesteros, a més del regidor del Partit Popular, Vicente Valero.

El dissabte passat a la vesprada, un dia després que començarà l’horror a París, l’Ajuntament de Burjassot va convocar una concentració silenciosa, a la qual van assistir tots els partits polítics amb representació local, a més de nombrosos ciutadans i ciutadanes de Burjassot que també van voler sumar-se a aquest gest simbòlic de respecte, duel i solidaritat.